smcproject/ml-wiki-sentences huggingface dataset:
പാഴ്‌സി ജീവിതരീതി മുംബൈയിലെ ഒരു പാഴ്സി ക്ഷേത്രം
ഇന്ത്യയിലെത്തിയ പാഴ്സികൾ ബ്രിട്ടീഷുകാരിൽ നിന്ന് പാശ്ചാത്യജീവിതരീതികൾ സാമാന്യം സ്വായത്തമാക്കിയിട്ടുണ്ട്.
ജൈനരെപ്പോലെത്തന്നെ ഇന്ത്യയിലെ സാമ്പത്തികമേഖലയിൽ കാര്യമായി സ്വാധീനിക്കാൻ സാധിച്ച ജനവിഭാഗമാണ്‌ പാഴ്സികൾ.
പതിനെട്ടാം നൂറ്റാണ്ടിൽ ബോംബേയിൽ കപ്പൽ നിർമ്മാണവ്യവസായം ആരംഭിച്ചതിനു പിന്നിലെ സാമ്പത്തികസ്രോതസ്സ് പാഴ്സികളുടേതാണ്‌.
ഇതിനു പുറമേ ഇന്ത്യയിലെ വൻ വ്യവസായികളായ ടാറ്റ കുടുംബം പാഴ്സി മതവിഭാഗക്കാരാണ്‌ എന്നത് ഇവരുടെ സാമ്പത്തികരംഗത്തെ പ്രാധാന്യം എടൂത്തുകാട്ടുന്നു.
ഇന്ത്യൻ ദേശീയപ്രസ്ഥാനത്തിന്റെ ആദ്യകാലനേതാക്കളിൽ പ്രമുഖനായിരുന്ന ദാദാഭായ് നവറോജിയും പാഴ്സി വിഭാഗത്തില്പ്പെട്ടയാളാണ്‌ .
മറ്റു മതസ്ഥരെ അപേക്ഷിച്ച് വളരെ വ്യത്യസ്തമായ രീതിയിലാണ്‌ പാഴ്സികൾ മരണമടഞ്ഞവരുടെ ശവസംസ്കാരം നടത്തുന്നത്.
ശവശരീരം കഴുകന്മാർക്ക് ഭക്ഷണമായി നൽകുകയാണ്‌ ഇവർ ചെയ്യുന്നത്.
പാഴ്സികളുടെ മതവിശ്വാസത്തിന്റെ പ്രതിഫലനമാണ്‌ ഈ പ്രത്യേക രീതിയിലൂള്ള ശവസംസ്കാരത്തിലൂടെ പ്രകടമാകുന്നത്.
ഭൂമിയും അഗ്നിയും വളരെ വിശുദ്ധമായ വസ്തുക്കളാണെന്നും, ശവശരീരം അവയെ ദുഷിപ്പിക്കും എന്ന വിശ്വാസം മൂലമാണ്‌ ഇവർ മറ്റു മതസ്ഥരെപ്പോലെ ശവശരീരം ദഹിപ്പിക്കുകയോ മണ്ണിൽ മറവു ചെയ്യുകയോ ചെയ്യാത്തത്.
ബോംബേയിലെ മലബാർ കുന്നിലെ തൂങ്ങുന്ന പൂന്തോട്ടം (hanging gardens)-ത്തിനടുത്താണ്‌ പാഴ്സികളുടെ ഒരു ശ്മശാനമായ നിശ്ശബ്ദഗോപുരങ്ങൾ (towers of silence) സ്ഥിതി ചെയ്യുന്നത്.
ശവശരീരം, അലങ്കരിച്ച മഞ്ചലിൽ ഇവിടെ കൊണ്ടുവന്ന് പ്രത്യേക സ്ഥലത്ത് വക്കുകയും, ശവവാഹകർ കൈകൊട്ടുന്നതോടെ ഇവിടത്തെ വൻഗോപുരങ്ങൾക്കു മുകളിലെ കൂടുകളിൽ നിന്ന് കഴുകന്മാരെത്തി ഈ ശവശരീരം തിന്നുകയും ചെയ്യുന്നു.
ഏതാണ്ട് അരമണിക്കൂറിനകം ഈ ശവശരീരം പൂർണമായും അവ തിന്നു തീർക്കുന്നു.
ഇതിനു ശേഷം അവശേഷിക്കുന്ന എല്ലുകളെ ശവവാഹകർ ഒരു വലിയ കിണറിൽ നിക്ഷേപിച്ചു മടങ്ങുന്നു .
നിർമ്മല വാധ്വാനി ഇംഗ്ലീഷ് വിലാസം https://ml.wikipedia.org/wiki/Nirmala_Wadhwani
ഗുജറാത്തിൽ നിന്നുള്ള രാഷ്ട്രീയ പ്രവർത്തകയാണ് നിർമ്മല വാധ്വാനി.
വിജയ് രൂപാണിയുടെ മന്ത്രിസഭയിൽ വനിതാ ശിശു വികസന മന്ത്രിയായിരുന്നു.
ഗുജറാത്ത് നിയമസഭയിൽ അവർ നരോദയെ പ്രതിനിധീകരിച്ചു.
വാധ്വാനി സിന്ധി പാരമ്പര്യമുള്ളവളാണ്.
അവർ മുമ്പ് ഒബ്‌സ്റ്റട്രിക്‌സ് ആൻഡ് ഗൈനക്കോളജിയിൽ സ്പെഷ്യലൈസേഷനുള്ള ഫിസിഷ്യനായിരുന്നു.
ക്രൊയേഷ്യയിൽ നിന്ന് സോണോഗ്രാഫിയിൽ ഡിപ്ലോമ നേടിയ അവർ അഹമ്മദാബാദ് മെഡിക്കൽ അസോസിയേഷന്റെ ലേഡീസ് വിംഗിന്റെ പ്രസിഡന്റായിരുന്നു.
ഭാരതീയ ജനതാ പാർട്ടിയിൽ (ബിജെപി) അഫിലിയേറ്റ് ചെയ്തിട്ടുള്ള അവർ ഗുജറാത്തിലെ അതിന്റെ എക്സിക്യൂട്ടീവ് കമ്മിറ്റി അംഗവുമാണ്.
ഗുജറാത്ത് നിയമസഭയിലെ അംഗമെന്ന നിലയിൽ, ഐസിഡിഎസ്, പിസി-പിഎൻഡിടി, ശാല ആരോഗ്യ, എംഎൽഎ ക്വാർട്ടേഴ്സ് എന്നീ കമ്മിറ്റികളിൽ പ്രവർത്തിച്ചിട്ടുണ്ട്.
2012-ലെ ഗുജറാത്ത് നിയമസഭാ തിരഞ്ഞെടുപ്പിൽ നരോദയിൽ നിന്ന് അവർ വിജയിച്ചു.
2016 ഓഗസ്റ്റിൽ, അവർ ഗുജറാത്തിലെ വനിതാ ശിശു വികസന മന്ത്രിയായി നിയമിതയായി.
മുഖ്യമന്ത്രി വിജയ് രൂപാണിയുടെ മന്ത്രിസഭയിലെ ഏക വനിതാ അംഗമായിരുന്നു.
2017 ഫെബ്രുവരിയിൽ ഗുജറാത്ത് നിയമസഭയുടെ സമ്മേളനത്തിൽ കർഷക ആത്മഹത്യയെക്കുറിച്ചുള്ള ചർച്ച സംഘർഷമായി മാറുകയും വാധ്വാനിക്ക് പരിക്കേൽക്കുകയും ചെയ്തു.
ഇന്ത്യൻ നാഷണൽ കോൺഗ്രസിന്റെ ഏതാനും എം.എൽ.എ.മാർ തന്റെ കൈക്ക് പരിക്കേല്പിച്ചതായി അവർ ആരോപിച്ചു.
2017ലെ ഗുജറാത്ത് നിയമസഭാ തിരഞ്ഞെടുപ്പിനുള്ള ഔദ്യോഗിക സ്ഥാനാർത്ഥി പട്ടികയിൽ ബിജെപി അവരുടെ പേര് ഉൾപ്പെടുത്തിയിരുന്നില്ല.
നിർമ്മലഗിരി കോളേജ് ഇംഗ്ലീഷ് വിലാസം https://ml.wikipedia.org/wiki/Nirmalagiri_college
കണ്ണൂർ സർവ്വകലാശാലയോട് അഫിലിയേറ്റ് ചെയ്യപ്പെട്ട സ്വകാര്യ ഉടമസ്ഥതയിലുള്ള എയിഡഡ് കോളേജാണ് നിർമ്മലഗിരി കോളേജ് .
കൂത്തുപറമ്പിലെ തൊക്കിലങ്ങാടിക്കടുത്ത് നിർമ്മലഗിരി എന്ന സ്ഥലത്ത് സ്ഥിതി ചെയ്യുന്നു.
തലശേരി അതിരൂപതയുടെ കീഴിലുള്ള വിദ്യാഭ്യാസസ്ഥാപനങ്ങളിൽ ഒന്ന്.
നേരത്തെ കോഴിക്കോട്  സർവ്വകലാശാലയോട് അഫിലിയേറ്റ് ചെയ്യപ്പെട്ട കോളേജ് കണ്ണൂർ സർവ്വകലാശാല നിലവിൽ വന്നപ്പോൾ അതിന്റെ കീഴിലായി.
1964 -ൽ ആണ്‌ ഈ കലാലയം സ്ഥാപിതമായത്.
ബിരുദ കോഴ്സുകൾ: ബി.എ. എക്കണോമിക്സ് ബി.എ. ഇംഗ്ലീഷ് ബി.എ. ഹിസ്റ്ററി ബി.എ. മലയാളം ബി.എസ്.സി. കെമിസ്ട്രി ബി.എസ്.സി. മാത്തമാറ്റിക്സ്‌ ബി.എസ്.സി. ഫിസിക്സ് ബി.എസ്.സി. സൂവോളജി ബി.എസ്.സി. ഹോം സയൻസ്
ബിരുദാനന്തര കോഴ്സുകൾ: എം.എ. എകണോമിക്സ് എം.എസ്.സി. കെമിസ്ട്രി എം.എസ്.സി. ഫിസിക്സ് അവലംബം പുറമെ നിന്നുള്ള കണ്ണികൾ ഔദ്യോഗിക വെബ്‌സൈറ്റ്
നിർമ്മല ഇംഗ്ലീഷ് വിലാസം https://ml.wikipedia.org/wiki/Nirmala
മലയാളത്തിലെ നാലാമത്തെ ശബ്ദചിത്രമാണ് നിർമ്മല .
കേരള ടാക്കീസിന്റെ ബാനറിൽ ആർട്ടിസ്റ്റ് പി.ജെ. ചെറിയാൻ നിർമ്മിച്ച ഈ ചിത്രം 1948 ഫെബ്രുവരിയിലാണ് പുറത്തിറങ്ങിയത്.
പി.വി. കൃഷ്ണയ്യരായിരുന്നു സംവിധായകൻ.
എം.എസ്. ജേക്കബിന്റെ കഥയ്ക്ക് തിരക്കഥയും സംഭാഷണവും രചിച്ചത് പുത്തേഴത്ത് രാമൻ മേനോൻ ആയിരുന്നു.
ആദ്യമായി ഒരു മലയാളി നിർമ്മിച്ച മലയാളചലച്ചിത്രമാണിത്.
അതുപോലെ തന്നെ മുൻകാല മലയാളചിത്രങ്ങളിൽ നിന്നും വ്യത്യസ്തമായി ഈ ചിത്രത്തിൽ സംവിധായകനടക്കം പ്രധാന അണിയറ പ്രവർത്തകരേറെയും മലയാളികളായിരുന്നു.
മലയാളത്തിൽ ആദ്യമായി പിന്നണിഗാനം അവതരിപ്പിക്കപ്പെട്ട ചിത്രമെന്ന പ്രത്യേകത കൂടി നിർമ്മല യ്ക്കുണ്ട്.
മലയാള സംഗീതനാടകരംഗത്തെ അമരക്കാരിലൊരാളായിരുന്ന പി.ജെ. ചെറിയാന്റെ ഉടമസ്ഥതയിലുള്ള കേരള ടാക്കീസിന്റെ പ്രഥമ സംരംഭമായിരുന്നു ഈ ചിത്രം.
കൊച്ചി രാജകുടുംബത്തിൽ നിന്നും പൊതുജനങ്ങളിൽ നിന്നും ഈ ചിത്രത്തിന്റെ നിർമ്മാണത്തിനായി സാമ്പത്തിക സഹായം ലഭിച്ചു.
ചെറിയാന്റെ മകനായ ജോസഫ് ചെറിയാൻ തന്നെയായിരുന്നു ഈ ചിത്രത്തിലെ നായകൻ.
നായികവേഷത്തിലേക്ക് പല പുതുമുഖങ്ങളെയും പരീക്ഷിച്ചു നോക്കിയെങ്കിലും അവസാനം നായികയായി തെരഞ്ഞെടുത്തത് ജോസഫ് ചെറിയാന്റെ ഭാര്യയായിരുന്ന ബേബി ജോസഫിനെ ആയിരുന്നു.
ഇവർക്കു പുറമേ പി.ജെ. ചെറിയാന്റെ മകൾ ഗ്രേസിയും മറ്റ് ചില ബന്ധുക്കളും അദ്ദേഹത്തിന്റെ നാടകസംഘാംഗങ്ങളും ഈ സംരംഭത്തിൽ പങ്കാളികളായി.
അവിചാരിതമായാണെങ്കിലും അങ്ങനെ ഒരർത്ഥത്തിൽ നിർമ്മല ചെറിയാന്റെ 'കുടുംബചിത്രം' തന്നെയായി.
ഭാര്യ മരിച്ചു പോയ അരയൻ ശങ്കരൻ തന്റെ മക്കളായ നിർമ്മലയെയും വിമലയെയും സഹോദരി കല്യാണിയുടെ സഹായത്തോടെ വളർത്തിക്കൊണ്ടു വരുന്നു.
ഒരു നാൾ കടലിൽ പോയ ശങ്കരൻ കൊടുങ്കാറ്റിൽ പെട്ട് മരണമടയുന്നു.
നിത്യവൃത്തിക്കായി നിർമ്മല മത്സ്യക്കച്ചവടം ആരംഭിച്ചു.
എന്നാൽ പൂവാലന്മാരുടെ ശല്യം സഹിക്കവയ്യാതെ മത്സ്യവിൽപ്പന നിർത്തി ഒരു കട തുടങ്ങുവാൻ അവൾ നിർബന്ധിതയാകുന്നു.
എന്നാൽ ഇളയ സഹോദരിയായ വിമല ഒരു ആഡംബരഭ്രമക്കാരിയായാണ് വളർന്ന് വരുന്നത്.
അടുത്തുള്ള വസ്ത്രശാലയിലെ ഒരു സാരി വിമലയെ ഏറെ ആകർഷിച്ചു.
അതിനുവേണ്ടി അവൾ നിർബന്ധം പിടിച്ചു.
അങ്ങനെയിരിക്കെ ഒരു ആഘോഷപരിപാടിയിൽ പങ്കെടുത്തു മടങ്ങി വരുന്ന വേളയിൽ വേഗത്തിൽ ഓടി വരുന്ന കാർ കണ്ട് ഭയന്ന വിമല കുഴിയിൽ വീണു.
കഠിനജ്വരം പിടിപെട്ട് അർധബോധാവസ്ഥയിലായിരിക്കുമ്പോഴും വിമല സാരി, സാരി എന്ന് ഉരുവിട്ടു കൊണ്ടിരുന്നു.
സാരി കിട്ടിയാൽ സഹോദരിക്ക് രോഗശമനം ലഭിക്കുമെന്ന് കരുതിയ നിർമ്മല അതിനായി വസ്ത്രശാലയിലെത്തി.
എന്നാൽ വലിയ വിലയുള്ള സാരി പണം നൽകി വാങ്ങുവാൻ സാധിക്കില്ലെന്നു മനസ്സിലാക്കിയ നിർമ്മല അതു മോഷ്ടിക്കുകയും പോലീസ് പിടിയിലാകുകയും ചെയ്യുന്നു.
നിർമ്മലയ്ക്ക് തടവുശിക്ഷ ലഭിച്ചെങ്കിലും അവളുടെ മോഷണശ്രമത്തിന്റെ കാരണം മനസ്സിലാക്കിയ പോലീസ് ഇൻസ്പെക്ടർ രഘുവിന് അവളോട് അലിവ് തോന്നുന്നു.
വിമലയുടെ ഇഷ്ടസാരി രഘു അവൾക്കു വാങ്ങിക്കൊടുത്തു.
എങ്കിലും കുറച്ചു ദിനങ്ങൾക്കകം രോഗം മൂർച്ഛിച്ച് വിമല മരണമടഞ്ഞു.
തടവു ശിക്ഷ കഴിഞ്ഞ് പുറത്തുവന്ന നിർമ്മല തന്റെ സഹോദരിയുടെ അന്ത്യാഭിലാഷം സാധിച്ചു കൊടുത്ത രഘുവുമായി അടുപ്പത്തിലാകുന്നതും തുടർന്നുള്ള സംഭവ വികാസങ്ങളുമാണ് കഥയുടെ ഇതിവൃത്തം.
ജോസഫ് ചെറിയാൻ, ചേർത്തല വാസുദേവക്കുറുപ്പ്, എസ്.ജെ. ദേവ്, പി.ജെ. ചെറിയാൻ, ബേബി ജോസഫ് , കുമാരി രാധ, കമലമ്മ, ഗ്രേസി, കുമാരി വിമല ബി വർമ സംഗീതം
മഹാകവി ജി.ശങ്കരക്കുറുപ്പിന്റെ വരികൾക്ക് സംഗീതം പകർന്നത് പി.എസ്. ദിവാകറും ഇ.
കെ. വാര്യരുമായിരുന്നു.
ടി.കെ. ഗോവിന്ദറാവു , സി.സരോജിനി മേനോൻ, പി. ലീല തുടങ്ങിയവരായിരുന്നു ഗായകർ.
ഗാനങ്ങൾ പാടുക പൂങ്കുയിലേ കാവു തോറും (ടി.കെ. ഗോവിന്ദറാവു, പി. ലീല) അറബിക്കടലിലെ കൊച്ചുറാണി (ടി.കെ. ഗോവിന്ദറാവു) നീരിലെ കുമിളപോലെ (ടി.കെ. ഗോവിന്ദറാവു) ഏട്ടൻ വരുന്ന ദിനമേ (കുമാരി വിമല ബി വർമ്മ) പച്ചരത്ന തളികയിൽ (പി.കെ.രാഘവൻ) ജയപരാജയങ്ങൾ
ചിത്രത്തിലെ നായികാനായകന്മാരായി അഭിനയിച്ച ബേബിയും ജോസഫ് ചെറിയാനും തങ്ങളുടെ റോളുകൾ മികവുറ്റതാക്കി.
നാടക പശ്ചാത്തലത്തിൽ നിന്നുള്ളവരായതിനാൽ മറ്റ് പ്രധാന വേഷങ്ങളിഭിനയിച്ചവരും ഭേദപ്പെട്ട അഭിനയം കാഴ്ച വെച്ചു.
ചിത്രീകരണം പകുതിയെത്തുന്നതിനു മുൻപ് തന്നെ മോശമായ കാലാവസ്ഥയെ നേരിടേണ്ടി വന്നു.
അതുപോലെ തന്നെ സാങ്കേതിക പ്രശ്നങ്ങൾ, പ്രത്യേകിച്ച് പിന്നണിഗാനങ്ങളുമായി ബന്ധപ്പെട്ട സങ്കീർണതകൾ കൂടുതൽ കാലതാമസം വരുത്തി വെക്കുകയും നിർമ്മാതാവിന്റെ സാമ്പത്തിക ഭാരം അപ്രതീക്ഷിതമായി വർദ്ധിപ്പിക്കുകയും ചെയ്തു.
ഗാനങ്ങളുടെ റെക്കോർഡിങ്ങ് പൂർത്തിയാവാൻ തന്നെ ആറു മാസങ്ങളെടുത്തു.
പൂർത്തീകരണത്തിനുണ്ടായ കാലതാമസം ചിത്രത്തിന്റെ ചിത്രത്തിന്റെ സാമ്പത്തിക വിജയത്തെ ബാധിച്ചു.
ചിത്രം  പ്രദർശനത്തിനെത്തിയപ്പോൾ, നിറഞ്ഞ സദസ്സിൽ പല ദിവസങ്ങൾ ഓടിയെങ്കിലും മുടക്കുമുതൽ തിരിച്ചു പിടിക്കുന്നതിൽ പരാജയപ്പെട്ടു.
നിർമ്മാതാവായ ചെറിയാന് 2 ലക്ഷം രൂപയുടെ നഷ്ടം സംഭവിച്ചു.
സാമൂഹിക വിഷയം ഇതിവൃത്തമായി ഒരേ ഘടനയിൽ  ഈ ചിത്രത്തിലും ആവർത്തിക്കപ്പെട്ടത് കൂടുതൽ ജനങ്ങളെ ആകർഷിക്കാതിരുന്നതായും അതു മറ്റൊരു പരാജയകാരണമായതായും കരുതപ്പെടുന്നു.
കുറിപ്പുകൾ ജി. ശങ്കരക്കുറുപ്പ് ഗാനരചന നിർവ്വഹിച്ച ഏക ചലച്ചിത്രമാണ് നിർമ്മല .
ഈ ചിത്രത്തിലൂടെ ഗോവിന്ദറാവുവും  സരോജിനി മേനോനും മലയാളത്തിലെ ആദ്യ പിന്നണിഗായകനും ഗായികയുമായി.
മലയാളി (പി. ജെ. ചെറിയാൻ) നിർമ്മിച്ച ആദ്യ മലയാള ചലചിത്രമാണു നിർമ്മല.
ആദ്യ മലയാളി സംവിധായകൻ ( പി. വി. കൃഷ്ണയ്യർ) ഈ ചിത്രത്തിലാണ്.
മലയാളത്തിലെ ആദ്യ ഗാനരചയിതാവ് ( മഹാകവി ജി. ശങ്കരക്കുറുപ്പ് )   ഈ ചിത്രത്തിലേതാണ്.
നിർമ്മല ഷ്യോരാൻ ഇംഗ്ലീഷ് വിലാസം https://ml.wikipedia.org/wiki/Nirmala_Sheoran
ഇന്ത്യയിലെ ഒരു വനിതാ കായിക താരമാണ് നിർമ്മല ഷ്യോരാൻ .
ട്രാക്ക് ആന്റ് ഫീൽഡ് ഇനങ്ങളിലും, അത്‌ലറ്റിക്‌സിലും ഉൾപ്പെട്ട ഹ്രസ്വദൂര ഓട്ടമത്സരമായ സ്പ്രിന്റിലാണ് ഇ്‌വരുടെ പ്രാധന ഇനം.
ഹരിയാനയിലെ ഭിവാനി ജില്ലയിൽ 1995 ജൂലൈ 15ന് ജനനം.
2016ൽ ബ്രസീലിൽ നടന്ന റിയോ ഒളിമ്പിക്‌സിൽ വനിതകളുടെ 400 മീറ്റർ ഓട്ടത്തിലും വനിതകളുടെ 4X400 മീറ്റർ റിലേ മത്സരത്തിലും പങ്കെടുക്കാൻ ഇവർ യോഗ്യത നേടി.
2016 ജൂലൈയിൽ ഹൈദരാബാദിൽ നടന്ന ദേശീയ അന്തർ സംസ്ഥാന ചാംപ്യൻഷിപ്പിൽ 400 മീറ്റർ ഓട്ടത്തിൽ 51.48സെക്കന്റ് സമയത്തിൽ ഫിനിഷ് ചെയ്താണ് റിയോ ഒളിമ്പിക്‌സിന് യോഗ്യത നേടിയത്.
ഒളിമ്പിക് യോഗ്യതാ മാർക്ക് സമയമായ 52.20 സെക്കന്റിലും താഴെ സമയമെടുത്താണ് നിർമ്മല യോഗ്യത നേടിയത്.
മീറ്റിലെ മുൻപത്തെ മികച്ച സമയം 2014ൽ എംആർ പൂവമ്മ നേടിയ 51.73സെക്കന്റാണ്.
2013ൽ ചെന്നൈയിൽ നേടിയ 53.94സെക്കന്റാണ് നിർമ്മല നേരത്തെ നേടിയ മികച്ച സമയം.
2016 ജൂലൈയിൽ ബംഗളൂരുവിൽ നടന്ന 4 ഗുണം 400 മീറ്റർ റിലേയുടെ ഒളിമ്പിക്‌സ് യോഗ്യതാ മത്സരത്തിൽ നിർമ്മല അടക്കമുള്ള ടീം മൂന്ന് മണിക്കൂറും 27മിനിറ്റും 88 സെക്കന്റുമെന്ന മികച്ച സമയത്തിലാണ് ഫിനിഷ് ചെയ്തത്.
ലോകത്തെ മികച്ച 12ആമത്തെ സമയമാണിത്.
നിർമ്മലയെ കൂടാതെ, ടിന്റു ലൂക്ക, അനിൽഡ തോമസ് എന്നിവരാണ് മത്സരിച്ചത്.
നിർമലാ ദേശ്പാണ്ഡെ ഇംഗ്ലീഷ് വിലാസം https://ml.wikipedia.org/wiki/Nirmala_Deshpande
മറാഠി എഴുത്തുകാരിയായ നിർമ്മലാ  ദേശ്പാണ്ഡെ ഗാന്ധിയൻ തത്ത്വങ്ങളുടെ വക്താവും സമാധാനദൂതികയുമായി ലോകരാഷ്ട്രങ്ങളുടെ ആദരവ് നേടി.
1929 ഒക്ടോബർ 17-ന് നാഗ്പൂരിലാണ് ജനിച്ചത് .
മാതാവ് വിമലയും പിതാവ് പ്രമുഖ മറാഠി എഴുത്തുകാരനായിരുന്ന പി.വൈ. ദേശ്പാണ്ഡെയും ആയിരുന്നു.
നാഗ്പൂർ യൂണിവേഴ്സിറ്റിയിൽനിന്ന് രാഷ്ട്രമീമാംസയിൽ ബിരുദാനന്തര ബിരുദം നേടിയ നിർമ്മല വിവാഹജീവിതം വേണ്ടെന്നുവച്ച് സമൂഹസേവനം തന്റെ പന്ഥാവായി സ്വയം തിരഞ്ഞെടുക്കുകയായിരുന്നു.
കുറച്ചുകാലം കോളജ് അധ്യാപികയായി നാഗ്പൂർ മോറിസ് കോളജിൽ സേവനം അനുഷ്ഠിച്ചിട്ടുണ്ട്.
ഭൂദാനപ്രസ്ഥാനത്തിൽ
ആചാര്യ വിനോബ ഭാവെയുടെ നേതൃത്വത്തിൽ ആരംഭിച്ച ഭൂദാനപ്രസ്ഥാനത്തിൽ 1952-ൽ നിർമ്മല പങ്കുചേർന്നു.
ഈ പ്രസ്ഥാനത്തിന്റെ ഭാഗമായി വിനോബാജിയോടൊപ്പം 40,000 കി.
മീറ്ററിലേറെ ഗ്രാമങ്ങളിലൂടെ സഞ്ചരിച്ചു.
ഭൂവുടമകളിൽ നിന്നു കിട്ടിയ ഭൂമി ഭൂരഹിതരായ കർഷകർക്ക് വിതരണം ചെയ്തു.
അക്രമങ്ങളും രക്തച്ചൊരിച്ചിലും ഉണ്ടായ സ്ഥലങ്ങളിലെല്ലാം സമാധാനദൂതുമായി പതിവായി സഞ്ചരിച്ചിരുന്നു.
പ്രഗൽഭയായ എഴുത്തുകാരി
'ദീദി' എന്നു പരക്കെ അറിയപ്പെട്ടിരുന്ന നിർമ്മല പ്രഗല്ഭയായ ഒരു എഴുത്തുകാരി കൂടിയായിരുന്നു.
നോവലുകളും നാടകങ്ങളുമുൾപ്പെടെ ഒട്ടേറെ ഗ്രന്ഥങ്ങൾ ഇവർ രചിച്ചിട്ടുണ്ട്.
ഇവരുടെ ചിംഗ്ലിങ് എന്ന ഹിന്ദി നോവലിന് ദേശീയ ബഹുമതി ലഭിച്ചിട്ടുണ്ട്.
ഈശോപനിഷത്തിന് വ്യാഖ്യാനവും വിനോബ ഭാവെ എന്ന ജീവചരിത്രകൃതിയും രചിച്ചു.
പൌനാർ ആശ്രമത്തിൽ നിന്നും പ്രസിദ്ധീകരിക്കുന്ന മൈത്രി എന്ന ആനുകാലികത്തിന്റെയും ഡൽഹിയിൽ നിന്നുള്ള നിത്യനൂതൻ എന്ന ജേണലിന്റെയും എഡിറ്ററായും സേവനം അനുഷ്ഠിച്ചുവന്നു.
രാജ്യസഭാംഗം നിർമ്മലാ ദേശ്പാണ്ഡെ 2007-ൽ
രണ്ടുതവണ രാജ്യസഭാംഗമായ (1997-1999-ലും 2004 മുതൽ 2008 ഏപ്രിൽ 1 വരെയും) നിർമ്മല ദേശ്പാണ്ഡെ 2005-ൽ നോബൽ പുരസ്കാരത്തിന് (സമാധാനത്തിന്) നാമനിർദ്ദേശം ചെയ്യപ്പെട്ടിരുന്നു.
2006-ൽ ഇവർക്ക് പദ്മവിഭൂഷൺ ബഹുമതി നൽകി രാജ്യം ആദരിച്ചു.
ഭാരതത്തിലെ രാഷ്ട്രപതി പദത്തിനും ഇവരുടെ പേര് നിർദ്ദേശിക്കപ്പെട്ടു.
രാജീവ് ഗാന്ധി സദ്ഭാവനാ പുരസ്കാരമുൾപ്പെടെയുള്ള ഒട്ടേറെ ബഹുമതികൾ ഇവർക്ക് ലഭ്യമായിട്ടുണ്ട്.
റൂറൽ ഡെവലപ്മെന്റ് സ്റ്റാൻഡിങ് കമ്മിറ്റി, ഇൻഫർമേഷൻ ബ്രോഡ്കാസ്റ്റിങ് സ്റ്റാൻഡിങ് കമ്മിറ്റി, സോഷ്യൽ വെൽഫെയർ ബോർഡ്, എംപവർമെന്റ് ഒഫ് വിമൻ കമ്മിറ്റി തുടങ്ങിയവയിലൊക്കെ അംഗമായിരുന്ന നിർമ്മല അഖിലഭാരത രചനാത്മ സമാജം, ഹരിജൻ സേവക സമാജം, ഗാന്ധി ആശ്രം, റീകൺസ്ട്രക്ഷൻ ട്രസ്റ്റ് എന്നിവയുടെ അധ്യക്ഷയായും എ.പി.എ. (അസോസിയേഷൻ ഒഫ് പീപ്പിൾസ് ഒഫ് ഏഷ്യ), ഇന്ത്യാ പാകിസ്താൻ ഫോറം ഒഫ് പാർലമെന്റേറിയൻസ് എന്നിവയുടെ ചെയർപേഴ്സണായും സേവനം അനുഷ്ഠിച്ചിരുന്നു.
കൂടാതെ നാഷണൽ ഇന്റഗ്രേഷൻ കൌൺസിൽ അംഗം, സെൻട്രൽ അഡ്വൈസറി ബോർഡ് ഒഫ് എഡ്യൂക്കേഷൻ അംഗം, വിനോബാജന്മസ്ഥാൻ പ്രതിഷ്ഠാൻ അധ്യക്ഷ, തിരുപ്പതി രാഷ്ട്രീയ സേവാസമിതി അധ്യക്ഷ എന്നിങ്ങനെ ഒട്ടേറെ പദവികളിൽ തുടരുമ്പോഴാണ് 2008 മേയ് ഒന്നിന് നിർമ്മലാ ദേശ്പാണ്ഡെ അന്തരിച്ചത്.
പുറത്തേക്കുള്ള കണ്ണികൾ http://www.nirmaladeshpande.org/ Archived 2016-01-28 at the Wayback Machine .
http://www.nirmaladeshpande.org/index2.html Archived 2013-10-28 at the Wayback Machine .
http://www.rediff.com/news/2008/may/01nirmala.htm http://www.globalonenessproject.org/interviewee/nirmala-deshpande Archived 2009-03-03 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ നിർമ്മലാ ദേശ്പാണ്ഡെ (1929 - 2008) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
നിർമിതികേന്ദ്രം ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
ചെലവുകുറഞ്ഞതും പരിസ്ഥിതിക്കിണങ്ങുന്നതുമായ കെട്ടിടനിർമ്മാണ സാങ്കേതികവിദ്യകൾ പകർന്നുകൊടുക്കുന്നതിനും നടപ്പിലാക്കുന്നതിനുമായുള്ള കേരള സർക്കാർ സ്ഥാപനം.
പ്രാദേശികമായി ലഭിക്കുന്ന വസ്തുക്കളെ ഉപയോഗപ്പെടുത്തൽ, അനുയോജ്യമായ സാങ്കേതികവിദ്യയുടെ ഉപയോഗം, നിർമ്മാണപ്രവർത്തനങ്ങളിലെ ഗുണഭോക്തൃപങ്കാളിത്തം, ആധുനികവും പരമ്പരാഗതവുമായ നിർമ്മാണരീതികളുടെ സംയോജനം എന്നിവയെ അടിസ്ഥാനപ്പെടുത്തിയാണ് നിർമിതിയുടെ പ്രവർത്തനങ്ങൾ.
ഇത്തരം പ്രവർത്തനരീതിക്ക് മതിയായ പ്രചാരണം കൊടുക്കുകവഴി ഒരു പുതിയ നിർമ്മാണസംസ്കാരം തന്നെ സൃഷ്ടിക്കാനായി.
1985-ൽ കേരളത്തെ നടുക്കിയ വെള്ളപ്പൊക്കക്കെടുതികളിൽപ്പെട്ടവർക്ക് ആശ്വാസം നല്കുന്നതിലുണ്ടായ പോരായ്മകൾ അന്നത്തെ കൊല്ലം ജില്ലാ കളക്ടറായിരുന്ന ശ്രീ. സി.വി. ആനന്ദബോസിന് നേരിട്ട് ബോധ്യപ്പെടുകയും, കെടുതികളിൽപ്പെട്ടവർക്ക് ഭൂമിയും ധനസഹായവും നല്കുന്നതിനൊപ്പം പാർപ്പിടവും നിർമിച്ചു നല്കണമെന്ന ആശയം മുന്നോട്ടുവയ്ക്കുകയും ചെയ്തു.
ഈ ആശയത്തിന്റെ സാക്ഷാത്കാരത്തിനായാണ് നിർമിതികേന്ദ്രത്തിന് രൂപംകൊടുത്തത്.
സർക്കാരിന്റെ വികസനപ്രവർത്തനങ്ങളുടെ ഏകോപനം, സന്നദ്ധസംഘടനകളുടെയും സാങ്കേതികവിദഗ്ദ്ധരുടെയും കൂട്ടായ്മ, പദ്ധതികളിൽ ഗുണഭോക്താക്കളുടെ നേരിട്ടുള്ള പങ്കാളിത്തം തുടങ്ങിയവ ഈ സമീപനത്തിന് പ്രോത്സാഹനമേകി.
ചെലവുകുറഞ്ഞ സാങ്കേതികവിദ്യകൾ ഉപയോഗപ്പെടുത്തുന്നതിനുവേണ്ടി ഗവേഷണ, വികസന സ്ഥാപനങ്ങളുടെ ഉപദേശം തേടി.
പ്രാദേശികമായി ലഭിക്കുന്ന നിർമ്മാണ വസ്തുക്കളുടെ ഗുണനിലവാരം, പ്രത്യേകതകൾ എന്നിവ കണ്ടെത്തുന്നതിനായി ബി.ഐ.എസ്. (ബ്യൂറോ ഒഫ് ഇന്ത്യൻ സ്റാന്റേർഡ്സ്)മായി ഒത്തുചേർന്നു നിർമിതികേന്ദ്രം പ്രവർത്തിച്ചു.
കൊല്ലം ജില്ലയിലെ പദ്ധതി വിജയിച്ചതോടെ കെട്ടിടനിർമ്മാണ പ്രവർത്തനങ്ങൾ ഏകോപിപ്പിക്കാനും ആശയങ്ങൾ പ്രാവർത്തികമാക്കാനും, പ്രചരിപ്പിക്കുന്നതിനുമായി ജില്ലകൾതോറും നിർമ്മാണകേന്ദ്രങ്ങൾ സ്ഥാപിച്ചു.
നിർമ്മാണ പരിശീലനം
നിർമ്മാണ പ്രവർത്തനങ്ങൾക്കായി കഴിവുറ്റ തൊഴിലാളികളെ വാർത്തെടുക്കുന്നതിനുവേണ്ടി നിർമിതികേന്ദ്രം പരിശീലന പരിപാടികൾ സംഘടിപ്പിക്കുന്നുണ്ട്.
കല്പണി, ആശാരിപ്പണി, പ്ളംബിങ്, വൈദ്യുതീകരണം, ഇന്റീരിയർ ഡിസൈൻ, ലാൻഡ് സ്കേപ്പിങ് തുടങ്ങിയ മേഖലകളിൽ സംഘടിപ്പിച്ച പരിശീലന പരിപാടികളിൽ സ്ത്രീകൾക്ക് മുൻഗണന നല്കിവരുന്നു.
ഇത് നിർമ്മാണ മേഖലയിൽ നിലനിന്നിരുന്ന ലിംഗപരമായ അസന്തുലിതാവസ്ഥ കുറയ്ക്കാനും സ്ത്രീപങ്കാളിത്തം ഉയർത്താനും സഹായിച്ചു.
സാങ്കേതികവിദ്യയെ പരീക്ഷണശാലയിൽനിന്നും പുറത്തേക്ക് കൊണ്ടുവരാൻ (ഘമയ ീ ളശലഹറ) ഈ പ്രസ്ഥാനം സഹായകമായി.
നിർമ്മാണച്ചെലവ് 30 ശതമാനത്തോളം കുറച്ചുകൊണ്ട് ഭവനനിർമ്മാണരംഗത്ത് ഒരു കുതിച്ചുചാട്ടംത്തന്നെ നടത്തി നിർമിതികേന്ദ്രം ഇന്ത്യയിലെ മറ്റ് സംസ്ഥാനങ്ങൾക്ക് മാതൃകയായി.
നിർമിതിയുടെ സമീപനങ്ങൾ 'കേരള മോഡൽ' എന്ന പേരിൽ 1988-ൽ ദേശീയ ഭവനനയത്തിൽ ഉൾപ്പെടുത്തുകയുണ്ടായി.
ജില്ലാതല കേന്ദ്രങ്ങളുടെ ഏകോപനത്തിനായി തലസ്ഥാനത്ത് സംസ്ഥാന ഭവനനിർമ്മാണവകുപ്പുമന്ത്രി ചെയർമാനായി കേരള സംസ്ഥാന നിർമിതികേന്ദ്രം രൂപവത്കരിക്കപ്പെട്ടു.
പ്രകൃതി ദുരന്തങ്ങളിലെ പങ്കാളിത്തം
മഹാരാഷ്ട്രയിലെ ലാത്തൂരിൽ ഭൂകമ്പാനന്തരം നടന്ന ഭവനനിർമ്മാണത്തിൽ നിർമിതികേന്ദ്രം രൂപകല്പന ചെയ്ത ഭൂകമ്പ പ്രതിരോധ മോഡലുകളാണ് ഉപയോഗിച്ചത്.
ഗുജറാത്തിലെ കച്ച് ഭൂകമ്പം, 2004-ലെ സുനാമി ദുരന്തം തുടങ്ങി ദേശീയ ദുരന്തങ്ങളുടെ പുനരധിവാസപ്രക്രിയകളിൽ നിർമിതികേന്ദ്രങ്ങൾ സജീവ പങ്കുവഹിച്ചിട്ടുണ്ട്.
ജില്ലാകേന്ദ്രങ്ങളുടെ ഏകോപനം, സംസ്ഥാന, കേന്ദ്ര സർക്കാരുകൾ രൂപം നല്കുന്ന വിവിധ പദ്ധതികളുടെ നടത്തിപ്പ്, നൂതന സാങ്കേതികരീതികൾ വികസിപ്പിച്ചെടുക്കൽ എന്നിവയോടൊപ്പം സർവകലാശാലകൾ, അന്താരാഷ്ട്ര സെമിനാർ കോംപ്ളക്സുകൾ എന്നിവ പോലുള്ള ബൃഹത് പദ്ധതികളുടെ നടത്തിപ്പിലും ആവിഷ്കാരത്തിലും സംസ്ഥാന നിർമിതികേന്ദ്രം പങ്കാളിയാകുന്നുണ്ട്.
ഫലപ്രദമായരീതിയിൽ ചെലവുകുറഞ്ഞതും പരിസ്ഥിതിക്കിണങ്ങുന്നതുമായ സാങ്കേതികവിദ്യയുടെ (സേഫ് ടെക്നോളജിയുടെ) ഗവേഷണകേന്ദ്രം സംസ്ഥാന നിർമിതികേന്ദ്രത്തിൽ പ്രവർത്തിച്ചുവരുന്നു.
ഇപ്പോൾ പ്രസ്തുത സ്ഥാപനം അന്താരാഷ്ട്ര നിലവാരമുള്ള ഒരു ഗവേഷണ സ്ഥാപനമായ (ലാറിബേക്കർ ഇന്റർനാഷണൽ സ്കൂൾ ഒഫ് ഹാബിറ്റാറ്റ് സ്റഡീസ്) അംഗീകരിക്കപ്പെട്ടിട്ടുണ്ട്.
ക്രമേണ, ദേശീയതലത്തിൽ അറിയപ്പെട്ടതോടെ മറ്റു സംസ്ഥാനങ്ങളിലും കേന്ദ്ര സഹായത്തോടെ നിർമിതി കേന്ദ്രങ്ങൾ പ്രവർത്തിച്ചു തുടങ്ങിയിട്ടുണ്ട്.
നിർമലാ പണിക്കർ ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
കേരളീയ നർത്തകിയും നൃത്തഗവേഷകയും.
നടനകൈശികിയെന്ന നടന ഗവേഷണ-പഠനകേന്ദ്രത്തിന്റെ സ്ഥാപകയും മുഖ്യ പ്രവർത്തകയും ആണ് നിർമ്മലാ പണിക്ക ർ.
1950 മേയ് 19-ന് പിറവത്ത് ജനിച്ചു.
പിതാവ് സി.എൻ. രാമപ്പണിക്കർ.
മാതാവ് ഭവാനിക്കുട്ടിയമ്മ.
പിറവം ഹൈസ്കൂളിലെ പഠനം കഴിഞ്ഞ് തൃപ്പൂണിത്തുറ ഫൈൻ ആർട്സ് കോളജിൽ ചേർന്നു.
അവിടെനിന്ന് നൃത്തത്തിൽ പോസ്റ് ഡിപ്ളോമയെടുത്തശേഷം പ്രശസ്ത നർത്തകിയായ കല്യാണിക്കുട്ടിയമ്മ, പ്രൊഫ. സത്യഭാമ എന്നിവരുടെ കീഴിൽ കേരള കലാമണ്ഡലശൈലിയിലുള്ള മോഹിനിയാട്ടത്തിൽ ഉപരിപഠനം നടത്തി.
തുടർന്ന് ഗുരു അമ്മന്നൂർ മാധവച്ചാക്യാരുടെ കീഴിൽ കൂടിയാട്ടത്തിലെ അഭിനയത്തെക്കുറിച്ച് ഗഹനമായ പഠനം നടത്തി.
മോഹിനിയാട്ടത്തിൽ നടത്തിയ പഠന-ഗവേഷണങ്ങളും നർത്തകിയെന്നനിലയിൽ ആ രംഗത്ത് ചെയ്തിട്ടുള്ള ദേശ-വിദേശങ്ങളിലെ നൃത്താവതരണങ്ങളുമാണ് മുഖ്യ സംഭാവന.
മോഹിനിയാട്ടത്തിലെ ചൊൽക്കെട്ട്, രണ്ട് ജതിസ്വരം, അഞ്ച് വർണം, പതങ്ങൾ, തില്ലാന, ശ്ളോകം (സൌന്ദര്യലഹരിയെ അധികരിച്ചുള്ള നവരസശ്ളോകം), കാമദഹനശപഥം (കുമാരസംഭവം), പാർവതിയുടെ ബാലക്രീഡ, പന്താട്ടം തുടങ്ങിയ ഇവരുടെ അവതരണങ്ങൾ മോഹനിയാട്ടരംഗത്ത് വേറിട്ട ലാസ്യാനുഭവങ്ങൾ സമ്മാനിച്ചവയാണ്.
പൊലി, ഇശൽ, ചന്ദനം, കുറത്തി തുടങ്ങിയ, വിസ്മൃതിയിലായിത്തുടങ്ങിയ മോഹിനിയാട്ടഘടകങ്ങളെ പരിഷ്കരിച്ച് അവതരിപ്പിക്കുന്നതിൽ ഇവർ നടത്തിയിട്ടുള്ള സേവനങ്ങളും സ്തുത്യർഹമാണ്.
മോഹിനിയാട്ടത്തിലെ നേത്രാഭിനയപാരമ്പര്യം പുനരുജ്ജീവിപ്പിക്കാൻ ഇവർ നടത്തിയിട്ടുള്ള ശ്രമങ്ങളും ശ്രദ്ധേയം.
ഇരിങ്ങാലക്കുടയിൽ 1979-ൽ നിർമ്മലാപണിക്കർ സ്ഥാപിച്ച കലാകേന്ദ്രമാണ് നാട്യകൈശികി.
ഭർത്താവ്, പ്രശസ്ത നാടക-കൂടിയാട്ട കലാകാരനായ വേണുജിയുടെ 'നടനകൈരളി' എന്ന സ്ഥാപനത്തിന്റെ സഹോദര സ്ഥാപനമാണിത്.
ഗുരുകുല വിദ്യാഭ്യാസ സമ്പ്രദായത്തിലാണ് ഇവിടെ നൃത്തപഠനം നടത്തിവരുന്നത്.
ലൌ ഡെയ്ൽ വകുപ്പധ്യക്ഷ(1974-2000)യായി കുറച്ചുകാലം പ്രവർത്തിച്ചശേഷം മുഴുവൻസമയ നൃത്തകലാകാരിയായി മാറുകയായിരുന്നു.
യു.കെ.യിലടക്കം ഇന്ത്യൻ നൃത്തകലയെക്കുറിച്ച് ശില്പശാലകൾ നടത്തിയിട്ടുണ്ട്.
സൂറിച്ചിലെ റിറ്റ്ബർഗ് മ്യൂസിയത്തിലെ കൂടിയാട്ടാവതരണം, ജപ്പാനുമായി സഹകരിച്ചുകൊണ്ടുള്ള കൂടിയാട്ടഗവേഷണങ്ങൾ, സ്വീഡനിലെ വേൾഡ് തിയെറ്റർ റിസോഴ്സ് പേഴ്സൺ എന്ന രീതിയിലുള്ള പ്രവർത്തനം എന്നിവയിലൂടെ അന്താരാഷ്ട്ര പ്രശസ്തയായ നൃത്തപ്രതിഭയാണ് ഇവർ.
ദ് ലാസ്യ ഡാൻസ് (വേണുജിയോടൊപ്പം രചിച്ചത്), ദ് ക്ളാസ്സിക്കൽ ഡാൻസ് തിയെറ്റർ ഒഫ് നങ്ങ്യാർക്കൂത്ത് എന്നീ കൃതികൾ രചിച്ചിട്ടുണ്ട്.
1984-ൽ കേരള സംഗീത നാടകഅക്കാദമിയുടെ ജൂനിയർ ഫെലോഷിപ്പും 1996-ൽ കേന്ദ്ര നാടകഅക്കാദമിയുടെ സീനിയർ ഫെലോഷിപ്പും ലഭിച്ചു.
2003-ൽ കൃഷ്ണൻകുട്ടി നായർ അവാർഡും 2004-ൽ കേരള സംഗീത നാടക അക്കാദമി അവാർഡും ലഭിക്കുകയുണ്ടായി.
മകൾ കപില, കൂടിയാട്ടത്തിലും മറ്റും ദേശീയ ശ്രദ്ധ നേടിയ കലാകാരിയാണ്.
നിർമ്മല (നോവൽ)
ഹിന്ദി - ഉർദു എഴുത്തുകാരൻ മുൻഷി പ്രേംചന്ദ് (യഥാർത്ഥ നാമം: ധൻപത് റായ് ശ്രീവാസ്തവ) ഹിന്ദിയിലും ഉർദുവിലും എഴുതിയ നോവലാണ് നിർമ്മല .
(ഹിന്ദി: निर्मला, ഉർദു: نرملا) (അർഥം:പാതിവ്രത്യമുള്ള/ ശുദ്ധമായ/ അല്ലെങ്കിൽ രണ്ടാംഭാര്യ).
ഇത് പ്രേംചന്ദിന്റെ വളരെ പ്രസിദ്ധമായ നോവലാണ്.
പിതാവിന്റെ പ്രായത്തിലുള്ള സന്താനങ്ങളോടുകൂടിയ ഒരാളെ വിവാഹം കഴിക്കാൻ നിർബന്ധിതയായ നിർമ്മല എന്ന വിവാഹിതയായ ഒരു യുവതിയെ കേന്ദ്രീകരിച്ചാണ് ഈ നാടകീയ നോവൽ.
ഭർത്താവിന്റെയും അദ്ദേഹത്തിന്റെ മൂത്തമകനും തമ്മിലുള്ള ബന്ധത്തെക്കുറിച്ച് തന്റെ ഭാര്യയിൽ ഭർത്താവിനുണ്ടാകുന്ന സംശയങ്ങൾ മകന്റെ മരണത്തിൽ കലാശിക്കുന്നതാണ് ഇതിവൃത്തം.
നിർമ്മല ജോഷി ഇംഗ്ലീഷ് വിലാസം https://ml.wikipedia.org/wiki/Nirmala_Joshi
റോമൻ കത്തോലിക്കാ സഭയിലെ ഒരു കന്യാസ്ത്രീയായിരുന്നു സിസ്റ്റർ നിർമ്മല എന്ന നിർമ്മല ജോഷി .
1950-ൽ മദർ തെരേസ സ്ഥാപിച്ച മിഷനറീസ് ഓഫ് ചാരിറ്റിയിൽ മദറിനു ശേഷം സുപ്പീരിയർ ജനറലായി നിയമിക്കപ്പെട്ടു.
1934-ൽ റാഞ്ചിയിൽ ഒരു ഹിന്ദു ബ്രാഹ്മണകുടുംബത്തിലാണ് നിർമ്മല ജോഷിയുടെ ജനനം.
നിർമ്മല ജോഷിയുടെ മാതാപിതാക്കൾ നേപ്പാളിൽ നിന്നുള്ളവരായിരുന്നു.
പിതാവ് ഇന്ത്യയ്ക്ക് സ്വാതന്ത്ര്യം ലഭിക്കും വരെ ബ്രിട്ടീഷ് കരസേനയിലെ സൈനികനായിരുന്നു.
കുടുംബം ഹിന്ദുക്കളായിരുന്നുവെങ്കിലും നിർമ്മല ജോഷിക്ക് പാറ്റ്നയിൽ ക്രിസ്ത്യൻ മിഷനറികളിൽ നിന്നാണ് വിദ്യാഭ്യാസം ലഭിച്ചത്.
ഇക്കാലത്ത് മദർ തെരേസയുടെ സേവനങ്ങളെക്കുറിച്ച് അറിഞ്ഞ നിർമ്മല ഇതിൽ ഭാഗഭാക്കാകാൻ ആഗ്രഹിച്ചു.
റോമൻ കത്തോലിക്ക മതവിശ്വാസത്തിലേയ്ക്ക് പരിവർത്തി‌തയായ നിർമ്മല 17-ആം വയസ്സിൽ മദർ തെരേസ സ്ഥാപിച്ച മിഷനറീസ് ഓഫ് ചാരിറ്റിയിൽ ചേർന്നു.
1976-ൽ മിഷനറീസ് ഒഫ് ചാരിറ്റിയുടെ ശാഖകൾ നിർമ്മല ആരംഭിച്ചു.
മദർ തെരേസ മരിച്ച് ആറു മാസത്തിന് ശേഷമാണ് മിഷനറിയുടെ സുപ്പീരിയർ പദവി നിർമ്മലയ്ക്ക് ലഭിച്ചത്.
1997-ൽ മദർ തെരേസയുടെ മരണത്തെ തുടർന്നാണ് സിസ്റ്റർ നിർമ്മല മദർ സുപ്പീരിയർ ജനറലായത്.
അനാരോഗ്യം മൂലം 2009-ൽ നേതൃത്ത്വത്തിൽ നിന്നും പിൻവാങ്ങിയിരുന്നു.
2009-ലെ റിപ്പബ്ലിക് ദിനത്തിൽ ദേശത്തിനു നൽകിയ സേവനങ്ങൾക്ക് രാജ്യം നിർമ്മല ജോഷിക്ക് പദ്മവിഭൂഷൺ നൽകി ആദരിച്ചു.
2015 ജൂൺ 23-ന് പുലർച്ചെ രണ്ടുമണിയോടെ കൊൽക്കത്തയിലെ ഒരു ആശുപത്രിയിൽ വച്ച് 81-ആം വയസ്സിൽ അവർ അന്തരിച്ചു.
അവലംബം പുറത്തേയ്ക്കുള്ള കണ്ണികൾ Sister Nirmala Joshi: Kolkata today celebrates Mother Teresa’s legacy Archived 2014-02-17 at the Wayback Machine .
Time: MOTHER TERESA: Filling the Big Sandals arabianewspaper.com Time: മദർ തേരേസയുടെ പിൻഗാമി സിസ്റ്റർ നിർമ്മല അന്തരിച്ചു Archived 2016-03-04 at the Wayback Machine .
archive.org Time: MOTHER TERESA: Filling the Big Sandals CWS interview with Mother Teresa's successor Indian-born nun to succeed Mother Teresa
ജെന്നി ഫോൺ വെസ്റ്റ്ഫാലൻ ഇംഗ്ലീഷ് വിലാസം https://ml.wikipedia.org/wiki/Jenny_von_Westphalen ഈ ലേഖനം ഇപ്പോൾ നിർമ്മാണ പ്രക്രിയയിലാണ്.
ജൊഹാന്ന ബെർത്ത് ജൂലി ജെന്നി വോൺ വെസ്റ്റ്ഫാലൻ (ജീവിതകാലം: ഫെബ്രുവരി 12, 1814 - ഡിസംബർ 2, 1881) ഒരു നാടക നിരൂപക, രാഷ്ട്രീയ പ്രവർത്തക, തത്ത്വചിന്തകനായ കാൾ മാർക്സിൻറെ പത്നി എന്നീ നിലകളിൽ പ്രശസ്തയായ വനിതയായിരുന്നു.
1836 ൽ വിവാഹനിശ്ചയം നടത്തുകയും 1843 ൽ വിവാഹിതരാകുകയും ചെയ്ത അവർക്ക് ഏഴു കുട്ടികളാണുണ്ടായിരുന്നത്.
ജെന്നി വോൺ വെസ്റ്റ്ഫാലൻ വടക്കൻ ജർമ്മനിയിലെ സാൽസ്വെഡലിലെ ഒരു ചെറിയ പട്ടണത്തിൽ സമീപകാലത്ത് ഉന്നതപദവിയിലേയ്ക്കു ഉയർത്തപ്പെട്ട ഒരു കുലീന കുടുംബത്തിൽ ജനിച്ചു.
ഒരു വിഭാര്യനും മുൻവിവാഹത്തിൽ‌ നാലു കുട്ടികളുള്ളയാളുമായിരുന്ന ജെന്നിയുടെ പിതാവ് ലുഡ്വിഗ് വോൺ വെസ്റ്റ്ഫാലൻ (ജീവിതകാലം: 1770-1842) ഒരു സർക്കാർ ജീവനക്കാരനും സാൽസ്വിഡലിലും ട്രിയറിലും "റെജിയെറുങ്സ്രാട്ട്" ആയി പ്രവർത്തിച്ചിരുന്നയാളുമായിരുന്നു.
അവരുടെ പിതാവു വഴിയുള്ള മുത്തച്ഛനായിരുന്ന ഫിലിപ്പ് വെസ്റ്റ്ഫാൽ, തന്റെ സൈനിക സേവനത്തിലെ സംഭാവനകൾ പരിഗണിക്കപ്പെട്ട് ബ്രൂൺസ്വിക്കിലെ ഡ്യൂക്ക് ഫെർഡിനാന്റിനാൽ 1764 ൽ എൽഡർ വോൺ വെസ്റ്റ്ഫാലൻ എന്ന ഉന്നത പദവിയിലേയ്ക്ക് ഉയർത്തപ്പെട്ട ഒരു ബ്ലാങ്കെൻബർഗ് തപാലുദ്യോഗസ്ഥന്റെ മകനായിരുന്നു.
ഏഴ് വർഷത്തെ യുദ്ധസമയത്ത് അദ്ദേഹം ഡ്യൂക്കിന്റെ യഥാർഥ "ചീഫ് ഓഫ് സ്റ്റാഫ്" ആയി പ്രവർത്തിച്ചിരുന്നു.
അവലംബം ↑ Operations of the Allied Army Under the Duke of Brunswick: 1757 - 1766 ↑ 1759: The Year Britain Became Master of the World ↑ https://www.lwl.org/westfaelische-geschichte/portal/Internet/finde/langDatensatz.php?urlID=6752 url_tabelle=tab_person ↑ https://archive.org/details/geschichtederfe00westgoog/page/n8 ↑ Klaus Gietinger, Karl Marx, die Liebe und das Kapital ↑
ജെന്നി മക്‌കോവെൻ
ജെന്നി മക്കോവൻ (ജൂൺ 15, 1845 - ജൂലൈ 28, 1924) ഒരു അമേരിക്കൻ ഫിസിഷ്യനും എഴുത്തുകാരിയും മെഡിക്കൽ ജേണൽ എഡിറ്ററുമായിരുന്നു.
ഇംഗ്ലീഷ്: Jennie McCowen സ്ത്രീകളുടെ വോട്ടവകാശത്തെക്കുറിച്ച് അവർ പ്രഭാഷണം നടത്തുകയും പിന്തുണയ്ക്കുകയും ചെയ്തു.
ജെന്നി സി. മക്കോവൻ 1845 ജൂൺ 15 ന് ഒഹായോയിലെ ഹാർവേസ്ബർഗിൽ ജനിച്ചു.
അവൾ ഡോ. ജോണിന്റെയും മരിയയുടെയും (ടെയ്‌ലർ) മക്കോവന്റെ മകളായിരുന്നു.
ജെന്നി അവളുടെ ജന്മനഗരത്തിലെ പൊതുവിദ്യാലയങ്ങളിലും സാധാരണ സ്കൂളിലുമാണ് പഠിച്ചത്.
പതിനാറാം വയസ്സിൽ ആരംഭിച്ച് പന്ത്രണ്ട് വർഷം സ്കൂളിൽ പഠിപ്പിച്ചുകൊണ്ട് 1883-ൽ ഒഹായോ നോർമൽ സ്കൂളിൽ നിന്ന് എഎം ബിരുദം നേടി.
1869-ൽ , അയോവയിലെ ഓഡുബോൺ കൗണ്ടിയിലെ സ്‌കൂളുകളുടെ കൗണ്ടി സൂപ്രണ്ടായി നാമനിർദ്ദേശം ചെയ്യപ്പെട്ടു, പക്ഷെ തിരഞ്ഞെടുപ്പിൽ പതിനഞ്ച് വോട്ടുകൾ കുറവായിരുന്നു.
1873-ൽ, പ്രൊഫഷണൽ വിദ്യാഭ്യാസത്തിന് മതിയായ ഫണ്ട് സ്വരൂപിച്ചതോടെ , അയോവ സ്റ്റേറ്റ് യൂണിവേഴ്സിറ്റിയിലെ മെഡിക്കൽ ഡിപ്പാർട്ട്‌മെന്റ് (ഇപ്പോൾ അറിയപ്പെടുന്നത് യൂണിവേഴ്സിറ്റി ഓഫ് മെഡിസിൻ, മെഡിക്കൽ ഡിപ്പാർട്ട്‌മെന്റ്, മെഡിസിൻ തത്വങ്ങളുടെയും പ്രയോഗത്തിന്റെയും പ്രൊഫസറായ വില്യം സ്റ്റീഫൻസൺ റോബർട്ട്‌സൺ , എംഡിയുടെ പ്രിസെപ്റ്റർഷിപ്പിൽ മെഡിസിൻ പഠനം ആരംഭിച്ചു. അയോവ), അയോവ സിറ്റി, അയോവ , ഈ സ്ഥാപനത്തിൽ അവൾ മൂന്ന് പ്രഭാഷണ കോഴ്‌സുകളിലും പങ്കെടുത്തു, അതിൽ നിന്ന് 1876 മാർച്ച് 4 ന് ബഹുമാനത്തോടെ ബിരുദം നേടി, പ്രസവ പനിയെക്കുറിച്ചുള്ള ഒരു പ്രബന്ധത്തിന് സമ്മാനം ലഭിച്ചു.
ബിരുദ വിദ്യാർത്ഥിയായിരിക്കെ , അയോവയിലെ മൗണ്ട് പ്ലസന്റിലുള്ള സ്റ്റേറ്റ് ഹോസ്പിറ്റൽ ഫോർ ദി ഇൻസെയ്ൻ സ്റ്റാഫിൽ അസിസ്റ്റന്റ് ഫിസിഷ്യൻ സ്ഥാനം മക്കോവെന് വാഗ്ദാനം ചെയ്തു, ബിരുദം നേടിയ ഉടൻ തന്നെ ഓഫീസിന്റെ ചുമതലകളിൽ പ്രവേശിച്ചു.
റഫറൻസുകൾ 1 2 3 Watson 1896 , പുറം.
sfn error: no target: CITEREFWatson1896 ( help ) ↑ Woman's Medical Journal 1905 , പുറം.
sfn error: no target: CITEREFWoman ' s_Medical_Journal1905 ( help )
ജെന്നി ഗാർത്ത് ഇംഗ്ലീഷ് വിലാസം https://ml.wikipedia.org/wiki/Jennie_Garth
ജെന്നിഫർ ഈവ് ഗാർത്ത് , (ജനനം ഏപ്രിൽ 3, 1972) ഒരു അമേരിക്കൻ അഭിനേത്രിയാണ്.